Държавен вестник, бр. 86, 2012 г., стр. 35

БРОЙ  86	
Д Ъ Р Ж А В Е Н  В Е С Т Н И К 	
СТР.  35  
(5) Маркировката в зоната за приземяване 
съответства на една от двете схеми, показани 
на фиг. 11, като:
1. на схемата, показана на фиг. 11 (А), мар­
кировъчните знаци са с дължина и широчина 
съответно не по-малки от 22,5 m и 3 m;
2. за схемата, показана на фиг. 11 (Б), 
всяка маркировъчна линия от маркировъч­
ни знаци има дължина 22,5 m и широчина 
1,8 m, с интервали 1,5 m между две съседни 
маркировъчни линии;
3. напречният интервал между вътрешните 
страни на правоъгълниците е равен на анало­
гичния интервал за маркировката на прицел­
ната точка за кацане, ако тя е предвидена; ако 
не е предвидена маркировка на насочващата 
точка за кацане, напречният интервал между 
вътрешните страни на правоъгълниците съ­
ответства на напречния интервал, указан за 
маркировката на насочващата точка за кацане 
в табл. 8 (съответно колони 2, 3, 4 или 5);
4. надлъжните интервали между двойките 
маркировъчни знаци са 150 m, започвайки от 
прага на ПИК, с изключение на двойката мар­
кировъчни знаци в зоната за кацане, съвпадащи 
с маркировката на насочващата точка за кацане 
или разположени в границите на 50 m от тази 
маркировка, които се изключват от схемата.
Фиг. 11. Маркировка на мястото за приземяване 
и на зоните за приземяване (показана е ПИК с 
дължина 2400 m или повече)
(6) На ПИК с кодов номер 2, оборудвана 
за неточен подход за кацане, се нанася допъл­
нителна двойка маркировъчни линии в зоната 
за кацане на разстояние 150 m от началото на 
маркировката на прицелната точка за кацане.
Раздел VII
Странични маркировъчни линии на ПИК
Чл. 145. (1) При липса на контраст между 
граници на ПИК с изкуствена настилка и 
страничните ивици за безопасност или околния 
терен и между праговете на ПИК се нанасят 
странични маркировачнни линии на ПИК.
(2) На ПИК, оборудвана за точен подход 
за кацане, страничните маркировъчни линии 
на ПИК се нанасят независимо от наличието 
или отсъствието на контраст между нейните 
граници и страничните ивици за безопасност 
или околния терен.
(3) Страничните маркировъчни линии 
на ПИК са две на брой линии, по една от 
двете страни, всяка от които се разполага 
по дължината на страничните граници на 
ПИК, така че външната страна на линията 
да съвпада приблизително с ръба на ПИК, 
освен в случаите, когато широчината на ПИК 
превишава 60 m. 
(4) В случаите по ал. 3 маркировъчните 
линии се разполагат на разстояние 30 m от 
осевата линия на ПИК.
(5) При наличие на площадка за обратен 
завой маркировката на страничните марки­
ровъчни линии на ПИК продължава между 
ПИК и площадка за обратен завой.
(6) Общата широчина на страничната 
маркировъчна линия на ПИК е най-малко 
0,9 m на ПИК с широчина 30 m или повече 
и 0,45 m при по-тесни ПИК.
Г л а в а  д в а д е с е т  и  в т о р а
МАРКИРОВКА НА ПР, МС И ПЕРОН
Раздел I
Маркировка на осева линия на ПР
Чл. 146. (1) Върху ПР с изкуствена настилка, 
в зоната за противообледенителна обработка 
на самолетите и на перона, които обслужват 
ПИК с кодов номер 1, 2, 3 или 4, се нанася 
маркировка по осевата линия така, че да 
осигури непрекъснато ориентиране в участъка 
между осевата линия на ПИК и местостоян­
ките за въздухоплавателните средства.
(2) Маркировката на осевата линия на ПР се 
нанася върху ПР с изкуствена настилка, когато 
е част от стандартния маршрут за рулиране и 
върху която отсъства маркировка на осевата 
линия на ПР и там, където осевата линия 
на ПР не съвпада с осевата линия на ПИК. 
(3) Маркировката на осевата линия на ПР 
се нанася върху ПИК с изкуствена настилка, 
когато ПИК е част от стандартния маршрут 
за рулиране и: 
1. там, където отсъства маркировка на 
осевата линия на ПИК; 
2. където осевата линия на ПР не съвпада 
с осевата линия на ПИК.
(4) Когато е необходимо да се обозначи 
близост до място за изчакване при ПИК, 
маркировката на осевата линия на ПР се 
изпълнява с допълнителна маркировка.